Pasiūlymas TARYBOS REGLAMENTAS dėl Protokolu, kuriuo nustatomos Europos bendrijos ir Kiribačio Respublikos žvejybos partnerystės susitarime numatytos žvejybos galimybės ir finansinis įnašas, suteiktų žvejybos galimybių paskirstymo /* COM/2012/0466 final - 2012/0227 (NLE) */





AIŠKINAMASIS MEMORANDUMAS Remdamasi atitinkamu Tarybos įgaliojimu[1], Komisija, Europos Sąjungos vardu, vedė derybas su Kiribačio Respublika dėl Europos Sąjungos ir Kiribačio Respublikos žvejybos partnerystės susitarimo protokolo atnaujinimo. Pasibaigus deryboms 2012 m. birželio 3 d. buvo parafuotas naujas Protokolas, galiosiantis trejus metus nuo 2012 m. rugsėjo 16 d. Protokolu suteiktų žvejybos galimybių paskirstymo procedūra vykdoma kartu su procedūromis, susijusiomis su Tarybos sprendimu (Europos Parlamentui sutinkant) dėl naujojo Protokolo sudarymo ir su Tarybos sprendimu dėl minėtojo protokolo pasirašymo Europos Sąjungos vardu ir laikino taikymo. Naujasis Protokolas yra suderintas su žvejybos partnerystės susitarimu, kuriuo siekiama sustiprinti Europos Sąjungos ir Kiribačio Respublikos bendradarbiavimą ir skatinti partnerystės sistemą, kuria remiantis Kiribačio Respublikos išskirtinėje ekonominėje zonoje (IEZ) būtų pagal abiejų Šalių interesus plėtojama tvarios žuvininkystės politika ir atsakingai naudojami žuvininkystės ištekliai. Abi Šalys susitarė bendradarbiaudamos įgyvendinti Kiribačio žuvininkystės sektoriaus politiką, todėl tęsia politinį dialogą dėl atitinkamų programų kūrimo. Naujajame Protokole numatyta bendra finansinio įnašo suma yra 1 325 000 EUR per metus visą laikotarpį. Ši suma paskirstoma taip: a) 975 000 per metus skiriama už galimybę naudotis Kiribačio IEZ ištekliais, b) 350 000 EUR per metus yra papildoma ES parama Kiribačio žuvininkystės politikai. Remdamasi tuo, kas išdėstyta, Komisija siūlo Tarybai priimti šį reglamentą. 2012/0227 (NLE) Pasiūlymas TARYBOS REGLAMENTAS dėl Protokolu, kuriuo nustatomos Europos bendrijos ir Kiribačio Respublikos žvejybos partnerystės susitarime numatytos žvejybos galimybės ir finansinis įnašas, suteiktų žvejybos galimybių paskirstymo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį, atsižvelgdama į Europos Komisijos pasiūlymą, kadangi: (1) 2007 m. liepos 23 d. Taryba priėmė Reglamentą (EB) Nr. 893/2007[2] dėl Europos bendrijos ir Kiribačio Respublikos žvejybos partnerystės susitarimo sudarymo; (2) dabartinis Protokolas, kuriuo nustatomos Europos bendrijos ir Kiribačio Respublikos žvejybos partnerystės susitarime numatytos žvejybos galimybės ir finansinis įnašas (toliau – Protokolas) baigs galioti 2012 m. rugsėjo 15 d., todėl 2012 m. birželio 3 d. buvo parafuotas naujas Protokolas. Naujuoju Protokolu Sąjungos žvejybos laivams suteikiamos žvejybos galimybės Kiribačio vandenyse; (3) [data] Taryba priėmė Sprendimą [....] /2012[3] dėl naujojo Protokolo pasirašymo ir laikino taikymo; (4) žvejybos galimybių paskirstymo valstybėms narėms metodas pagal 2002 m. gruodžio 20 d. Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką[4] 20 straipsnį turėtų būti nustatytas visam naujojo Protokolo taikymo laikotarpiui; (5) 2008 m. rugsėjo 29 d. Tarybos reglamento (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse[5] 10 straipsnio 1 dalyje numatyta, kad jei atrodo, jog žvejybos leidimai arba Sąjungai pagal Protokolą skirtos žvejybos galimybės nėra visiškai išnaudojami, Komisija apie tai turi informuoti atitinkamas valstybes nares. Jei per Tarybos nustatytą terminą atsakymo negaunama, tai laikoma atitinkamos valstybės narės patvirtinimu, kad tuo laikotarpiu jos laivai nevisiškai išnaudoja savo žvejybos galimybes. Toks terminas turi būti nustatytas; (6) dabartinis Protokolas baigs galioti 2012 m. rugsėjo 15 d., o naujasis Protokolas turi būti laikinai taikomas nuo 2012 m. rugsėjo 16 d., todėl šis reglamentas turėtų būti taikomas nuo 2012 m. rugsėjo 16 d., PRIĖMĖ ŠĮ REGLAMENTĄ: 1 straipsnis 1. Protokole nustatytos žvejybos galimybės valstybėms narėms paskirstomos taip: a) gaubiamaisiais tinklais žvejojantys laivai: Ispanija – 3 laivai Prancūzija – 1 laivas b) ūdomis žvejojantys laivai: Ispanija – 3 laivai Portugalija – 3 laivai 2. Reglamentas (EB) Nr. 1006/2008 taikomas nepažeidžiant Europos Sąjungos ir Kiribačio Respublikos žvejybos partnerystės susitarimo. 3. Jei 1 dalyje nurodytų valstybių narių žvejybos leidimų paraiškos neapima visų Protokole nurodytų žvejybos galimybių, Komisija svarsto bet kurios kitos valstybės narės žvejybos leidimų paraiškas pagal Reglamento (EB) Nr. 1006/2008 10 straipsnį. 4. Reglamento (EB) Nr. 1006/2008 10 straipsnio 1 dalyje nurodytas terminas yra 10 darbo dienų. 2 straipsnis Šis sprendimas įsigalioja kitą dieną po jo paskelbimo Europos Sąjungos oficialiajame leidinyje. Jis taikomas nuo 2012 m. rugsėjo 16 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas [1] Priimtas 3155-ąjame Tarybos (Žemės ūkio ir žuvininkystės) susitikime 2012 m. kovo 20 d., antradienį, ir įtrauktas į dokumento 7707/12 „A“ punktų sąrašą. [2] OL L 205, 2007 8 7, p. 1. [3] OL L …, p. …. OL: Prašom įrašyti sprendimo datą, numerį ir OL nuorodą. [4] OL L 358, 2002 12 31, p. 59. [5] OL L 286, 2008 10 29, p. 33.